વીસમી સદીમાં હોલિવૂડની ફિલ્મો દ્વારા ડાન્સને એક અલગ ઊંચાઇ આપી હોય તેવી બીજી એક જોડી હતી.. ફાયર્ડ અને હેરોલ્ડ. જેમનો ડાન્સ તેમના શોખીનો આજે પણ યાદ કરે છે. પણ તે યુગલ ન હતું…બે ભાઇઓ હતા, જે નિકોલસ બ્રધર્સ તરીકે ઓળખાયા. ફાયર્ડ અને હેરોલ્ડે એક્રોબેટ ટેક્નિકથી જે ડાન્સ કર્યા તે જોઇને ભાવકોના મોં ખૂલ્લાં રહી જતાં. ફ્રેડ એસ્ટેર તો ટેપ ડાન્સિંગના પિતા કહેવાય પણ આ બંને ભાઇઓએ ટેપ ડાન્સ અને રેપનું અજાયબ સંમિશ્રણ બનાવ્યું હતું. જેથી જેઝની દુનિયામાં આ બંનેના નામ ખૂબ પ્રચલિત થયા હતા. જોસેફીનની જેમ આ બંને ભાઇઓએ પણ રંગભેદનો સામનો કરેલો અને ચામડીના રંગને અતિક્રમી જઇને દુનિયા સામે અદ્ભુત નૃત્યકળા પીરસી હતી. તે બંનેની એકબીજા સાથેની કેમિસ્ટ્રી, બંનેના શરીરની સ્ફૂર્તિ અને ડાન્સનું ટાઇમિંગ અજબ હતું. બંનેની કોરિયોગ્રાફી પણ મૌલિક હતી, જેથી તેમણે દાયકાઓ સુધી લીકોના દિલ પર રાજ કર્યું.